ऑटो चालक एवं मृतक नैंसी के पिता ओम प्रकाश यादव ने बताया महिलाओं के कहने पर वे सभी को ऑटो से लेकर धर्मसभा में भाग लेने जा रहे थे. घाटी में गाड़ी की लंबी कतार थी. ऑटो पर बैठा एक व्यक्ति उतरकर जाम होने की वजह देख ही रहा था. तब तक पीछे से एक कंटेनर ने ऑटो में जोरदार टक्कर मार दी. इससे ऑटो जीटी रोड से 20 फीट गड्ढे में जा गिरा. घटना के बाद कुछ देर के लिए अफरा-तफरी मच गयी. देखते ही देखते वहां भीड़ जुट गयी. सूचना के बाद घटना स्थल पर पुलिस बल के साथ पहुंचे थाना प्रभारी दीपक सिंह राहत कार्य में जुट गए. सभी घायलों को इलाज के लिए अस्पताल में भर्ती कराया गया.